Arte rumànica in Corsica

miniatura|San Mighele di Muratu|alt=|300x300px
miniatura|A catedrale di Mariana, detta "A Canonica" in Lucciana|alt=|300x300px
In storia di l'arte, l'arte rumànica hè un muvimentu di pruduzzione artisticu chì principia à u Xu seculu, è dura sin'à u XIIIu seculu. In Corsica si ritrova in e numerose cappelle è chjese spaperse in l'isula sana.miniatura|A catedrale di Nebbiu, in San Fiurenzu|alt=|300x300pxA Corsica ne hà cuntatu duie centuGeneviève Moracchini-Mazel, Les églises romanes de Corse, Klincksieck, Paris 1967.. Certe sò state distrutte, d'altre trasfurmate è ingrandate, parechje si ponu sempre vede.
miniatura|300x300px|Detagliu di a facciata di a Canonica, in Lucciana
L'arte rumànica in Corsica hè marcata da l'influenza pisana. Si parla d'arte rumànica di stilu pisanu. A custruzzione di l'edifizii rumànichi in l'isula si face quandu a Corsica hè amministrata da Pisa.

miniatura|300x300px|U tìmpanu di a chjesa San Quilicu di Cambia
 Orìgine 
 A Corsica pisana 
miniatura|E republiche marinare à u Medievu|alt=Intornu à l'annu Mille, a storia di a Corsica si ritrova ligata à a Republica di Pisa, una di e putenze di u Mediterraniu tandu.  

In u 1077, pè rinfurzà a presenza di a Chjesa, u papa Gregoriu VII incarica l'amministrazione di a Corsica à u vescu di Pisa, Landolfu.  

À partesi da u 1091, u papa Urbanu II rinforza l'impurtanza di Pisa in Corsica è cede à u vescu di Pisa pudere piu forti.  

L'organizazione di a Chjesa in Corsica hè reurganizata in trè punti : 

- E cinque vescuvati primitive (Mariana, Aleria, Aiacciu, Sagone è Nebbiu) sò riattivati. Aleria, Aiacciu è Sagone sò messe sott'à u cuntrollu di l'archivescu di Pisa. Mariana è Nebbiu sò messe sott'à u cuntrollu di l'archivescu di Ghjenuva. 

- Ste vescuvati sò elle stesse divise in pieve. In ogni pieve hè custruita una chjesa impurtante, chjamata anch'ella "pieve" o "chjesa piuvana". Sta chjesa si trova di regula à u centru geograficu di u territoriu di a pieve, à listessa distanza di l'abitatu spapersu. Si trova spessu isulata. Hè solu quì ch'ellu si face u battezimu. 

Vede a pagina : Lista di e pieve di Corsica

D'altre chjese segundarie è cappelle sò custruite. 

- À partesi da u 1080, parechje abbazie di Tuscana è di Liguria si stallanu in Corsica. E più impurtante eranu trè : San Gorgonio di l'isula di a Gorgonia, San Venerio del Tino è San Mamilianu di l'isula di Montecristu. I ricchi pruprietarii, i signori, li danu terre per stallassi. Participeghjanu cusì à cristianizà a pupulazione.
 Un stilu novu : l'architettura rumànica 
Un grande prugramma di custruzzione (o di ricustruzzione) di e chjese principia tandu. Sò centinaie d'edifizii chì sò alzati. L'architetti pisani adopranu un stilu novu, chì serà chjamatu più tardi rumànicu. Sò tecniche nove chì sò impiegate da l'architetti è l'artigiani pè a custruzzione. 

In Corsica stu stilu rumànicu copia u mudellu di e chjese di a Tuscana vicina. 

In l'isula sana sò custruite catedrale, chjese è cappelle. Pè u più sò cuncentrate in u nordu este di a Corsica, è in Balagna. 

Sò alzate catedrale maiò (A Canònica in Mariana, Santa Maria in San Fiurenzu), ma dinù chjese piuvane à u centru d'ogni pieve, è cappelle segundarie.

 Caratterìstiche 

 Pianu 
E chjese rumàniche di Corsica anu di modu generale un aspettu semplice. A catedrale di Mariana hè a più grande (33 metri di lunghezza).

A maiò parte di l'edifizii rumànichi di Corsica sò fatti nant'à un pianu cù una nave unica, cù un'àbside meza circularia cù una volta, orientata à l'Este. In Corsica ùn ci hè nisuna chjesa cù un transettu. 

Ci sò trè esempii di chjesa cù una doppia àbside : Santa Cristina di E Valle di Campulori, Santa Marione di Corti, Santa Maria Chjappella in Ruglianu. Una sola chjesa presenta una trìplice àbside, hè quella di San Pancraziu in Castellare di Casinca.

Solu e catedrale di Mariana è di Nebbiu anu una nave centrale separata nant'à i so lati da culonne è pilastri.

I muri sò zeppi, l'aperture sò poche.

 Materiali di custruzzione 
I custruttori di l'edifizii rumànichi impiegavanu e petre trove sopr'à locu. E chjese custruite à st'epica sò dunque u spechju di a diversità geològica di a Corsica. A diversità di i materiali impiegati hè grande : granitu, calcariu, matticciu, màrmeru cipullinu...

A pulicrumia di certe chjese (San Mighele di Muratu, A Trinità d'Argenu) nasce di l'assuciazione di sti differente petre.

 E catedrale 
A Corsica hà cuntatu sei diòcesi : Aleria, Mariana, Nebbiu, Sagone, Aiacciu è Accia. Di ste sei diòcesi, fermanu trè catedrale di stile rumànicu : Nebbiu, Mariana è Sagone.

 A catedrale di Mariana, detta A Canònica 
miniatura|Santa Maria Assunta, catedrale di Mariana
In u 1119 hè custruita a catedrale di Mariana, chjamata A Canònica. Hè fatta nant'à un pianu à trè nave separate da culonne. E petre venenu da Capicorsu. Sò blocchi di metre di matticciu cipullinu. A tecnica di custruzzione di i muri chì alterna petre alte è fine dà un'impressione di rigature rimanda à u stilu ch'ellu si pò vede in a chjesa Sant'Alessandro di Lucca, in Tuscana.
sinistra|miniatura|A facciata di A Canònica

A facciata ella hè cumposta di lèsene di trè manere differente chì face pensà à a chjesa Santa Maria del Regno d’Ardara, in Sardegna, o à quella di San Sisto, in Pisa.

I decori scultati di A Canònica sò pochi. Ci sò arcatelle ceche nant'à l'àbside chì riposanu nant'à mudiglioni.

Nant'à l'entrata principale ci hè un arcu scultatu cù una frisa d'animali è un soprusciu decuratu di mutivi.

Nant'à a facciata sud ci sò dinù mutivi geometrichi, listessi à quelli chì si ponu vede in Pisa, nant'à a chjesa San Sepolcro.

 A catedrale di Nebbiu 

In a Catedrale di Nebbiu si vede bè l'influenza pisana. A facciata hè cumposta nant'à u listessu mudellu chè quella di u Domu di Pisa, ch'ella sia pè l'architettura o l'ornamentazione. 

 A catedrale di Sagone 

 E chjese piuvane 
A chjesa piuvana hè chjamata dinù chjesa pievana, pievanìa, chjesa matrice o più simpliciamente "pieve". Hè a chjesa a più impurtante di u rughjone à u medievu, quandu i paisoli eranu spapersi, chjuchi è pocu abitati. E chjese piuvane sò tandu custruite à u centru di a pieve. A pieve hè dinù u nome di a circuscrizzione amministrativa è religiosa chì i Pisani tornanu à creà per lancià un prugramma di custruzzione di e chjese. Geneviève Moracchini-Mazel in i so travagli ne hà ricensatu un centu.

 Aregnu : A Trinità 
Chjesa piuvana di a pieve d'Aregnu

 Muratu : San Mighele 
Chjesa piuvana di a pieve di Bivincu

 Castellare di Casinca : San Pancraziu 
San Pancraziu o San Brancà, chjesa piuvana di a pieve di Casinca

 A Casalta : Santa Maria di a Natività 
Chjesa piuvana di a pieve d'Ampugnani

 Altiani : San Ghjuvanni 
Chjesa piuvana di a pieve di Rogna

 Rustinu : Santa Maria Riscamone 
Chjesa piuvana di a pieve di Rustinu

 Corti : Santa Marione 
Chjesa piuvana di a pieve di Tàlcini

 Brandu : Santa Maria di e Neve 
Chjesa piuvana di a pieve di Brandu

 Furiani : Santa Maria 
Chjesa piuvana di a pieve d'Ortu

 Càrbini : San Ghjuvanni 
Chjesa piuvana di a pieve di Càrbini

 Cànari : Santa Maria 
Chjesa piuvana di a pieve di Cànari

 Lumiu : San Petru è San Paulu 
Chjesa piuvana di a pieve di Lumiu

Si ritrovanu sumiglie cun e chjese pisane di Santa Cristina è San Piero a Grado.

 E Ville di Pàrasu : San Ghjuvanni 
Chjesa piuvana di a pieve di Tùani

 Santa Lucia di Tallà : San Ghjuvanni 
Chjesa piuvana di a pieve d'Attalà

 A Grossa : San Ghjuvanni 
Chjesa piuvana di a pieve di Bisughjè

 Calinzana : San Ghjuvanni 
Chjesa piuvana di a pieve d'Àrmitu

 Corti : San Ghjuvanni 
Chjesa piuvana di a pieve di Vènacu

 U Petricaghju : San Chirgu (o San Quilicu) 
Chjesa piuvana di a pieve d'Alisgianisinistra|miniatura|San Chirgu, à U Petricaghju

 E cappelle 

 Sermanu 
Santi Niculaiu

 Siscu 
San Mighele

 Cambia  
San Quilicu

 U Quercitellu 
San Ciprianu

 Biguglia 
Sant'Andria

 Merusaglia 

 Santa Riparata 

 Sant'Andria 

 Quenza 
Santa Maria

 Castirla 
San Mighele

 Tralonca 
San Lurenzu

 Lucciana  
San Parteu

 Castellu di Rustinu 
San Tumasgiu

 Figari 
San Quilicu di Montilati

 Olcani 
San Quilicu
 Decori 
 E sculture 
I decori scultati sò rari. E cumunità paisane sò in a maiò parte mudeste à u Medievu. Ma si trovanu belli decori, cumu per esempiu u tìmpanu di San Chirgu di Cambia. A so funzione hè d'imbellisce, ma dinù d'insignà storia di i santi o scene di a bibbia à quelli chì ùn sapianu leghje. 
centro|miniatura|400x400px|U tìmpanu di San Quilicu di Cambia

Certe volte si trovanu sculture chì rapresentanu mutivi o figure d'umani o d'animali. Si ponu vede nant'à i mudiglioni, l'arcatelle è i capitelli.
centro|miniatura|400x400px|Detagli di a catedrale di Nebbiu, in San Fiurenzu

centro|miniatura|400x400px|Detagli di a catedrale di Mariana, in Lucciana
centro|miniatura|400x400px|E sculture di chjesa di A Trinità, in Aregnu
centro|miniatura|400x400px|Tìmpanu in Pedicorti di Gaghju di stile rumànicu, riimpiegatu in u campanile

 L'affreschi  
 Vucabulariu 

 Àbside 
Hè a parte chì finisce a chjesa, a so forma hè in mezu tondu. In Corsica a maiò parte di e chjese rumàniche sò fatte cù àbside ùniche, ma ci n'hè cun àbside doppie, è una sola chjesa cù un'àbside trìplice.
centro|miniatura|300x300px|A doppia àbside di Santa Maria Chjappella, in Ruglianu

 Affrescu 
Pittura nant'à i muri fatta segondu una tecnica particulare. A materia chì riceve a pittura deve esse sempre fresca è ùmida. Hè da quì ch'ellu vene u so nome (in talianu : à fresco).
centro|miniatura|Affrescu in a cappella di San Tumasgiu, in Castellu di Rustinu|alt=|300x300px

 Altare 
In una chjesa, o una cappella, hè u tavulinu induve u prete celebra a messa. In francese si dice autel.
centro|miniatura|L'altare di a chjesa Sant Lucia, in Isulacciu di Fiumorbu|alt=|300x300px

 Arcatella 
Decoru fattu di parechje piccule arcate. In l'arte rumànica si ritrovanu per esempiu nant'à e facciate di certi edifizii. Un'arcatella hè detta "ceca" quandu u muru induv'ella si trova hè pienu. Currisponde in francese à a parolla arcature.
centro|miniatura|L'arcatelle ceche di a catedrale di Nebbiu, in San Fiurenzu|alt=|300x300px

 Arcu tondu 
Forma d'arcu caratterìstica di l'arte rumànica. L'arcu face un mezu tondu. In francese si dice arc en plein cintre.
centro|miniatura|Arcu tondu, detagliu di a chjesa San Mighele di Muratu|alt=|300x300px

Bassurilievu : U bassurilievu hè una tecnica di scultura chì cunsiste à rapresentà nant'à una lastra di materiale duru (petra, marmeru, bronzu...) una scena o mutivi in trè dimensioni. U sugettu di u bassurilievu si spicca di u fondu di manera legera.
centro|miniatura|220x220px|Mutivi in bassurilievu nant'à u latu di a catedrale di A Canonica.Battisteru (o battisteriu) : Custruzzione circulare o poligunale situata prima à cantu à a chjesa induve si facia u battezimu. Nanzu, u battezimu si praticava per immersione. Quellu chì si facia battizà si ciuttava in un pozzu d'acqua, nentru à u battisteru.
centro|miniatura|U battisteru di Santa Maria Riscamone, à E Valle di Rustinu

 Capitellu 
Hè l'elementu, scultatu è decuratu, chì si trova in cima d'una culonna o d'un pilastru.
centro|miniatura|Un capitellu di a catedrale di Nebbiu|alt=|300x300px
 Cappella 
Edifiziu religiosu chjucu cù un'altare. E cappelle sò di dimensione minute di pettu à e chjese.
centro|miniatura|A cappella San Mighele, in Siscu|alt=|300x300px

 Chjavetta 
E chjavette sò e petre zuccate chì ghjuvavanu per fà un arcu tondu. Si dice in francese "claveau" o "voussoir".
centro|miniatura|300x300px|E chjavette d'un arcu tondu

 Chjesa piuvana 
Hè a chjesa principale d'una pieve. A chjesa piuvana era situata di regula generale (ma micca sempre) à u centru di a pieve.
centro|miniatura|A chjesa piuvana di l'Ampugnani, Santa Maria di A Casalta|alt=|300x300px

 Coru 
In e chjese, u coru hè u locu induve stà u prete è i cantori durante e cerimonie.

 Feritoghja 
Una feritoghja hè un'apertura fine è stretta ch'ellu si vede in generale in e furticazione militare, da induve si pò fà passà l'arme per tirà è ferisce. In l'architettura rumànica si ponu vede aperture chì s'assumiglianu à feritoghje. Lascianu passà poca luce ma chì ùn avianu micca a funzione defensiva. In francese s'impiega a parolla "meurtrière".
centro|miniatura|300x300px|Apertura di tippu "feritoghja" in San Mighele di Muratu

 Fruntone 
U fruntone d'una facciata hè a parte superiore, in forma di triàngulu.

 Lèsena 
Una lèsena hè una banda verticale di rilievu picculu, nant'à un muru. Si dice dinù pilastru.
centro|miniatura|300x300px|E lèsene di a facciata di A Canònica

 Mudiglione 
Un mudiglione hè un elementu scultatu chì ghjova à sustene una curnice o un'arcatella. I mudiglioni di e chjese rumàniche rapresentanu figure d'omi, animali, o presentanu mutivi geometrichi.
centro|miniatura|300x300px|Mudiglioni di a cappella San Quilicu, in Cambia

 Nave 
A nave d'una chjesa hè u spaziu cumpresu trà i dui ranghi di pilastri chì sustenenu a volta. Hè quì ch'ellu si stalla u publicu per assiste à a messa. Currisponde in francese à la nef.
alt=|centro|miniatura|300x300px|A nave di a catedrale di Nebbiu, Santa Maria Assunta, in San Fiurenzu

 Òculu 
Un òculu hè un'apertura di forma tonda, cum'è un ochju.

 Pieve 
Una pieve hè una circuscrizzione riligiosa, amministrativa è geugrafica. Currisponde à una microregione. À l'orìgine a parolle pieve indetta a chjesa principale, situata in ogni valle di Corsica induve l'abitanti s'addunianu pè a cerimonia di u battezimu. Hè a sola induve si trova un battisteru o i fonti battismali. Ghjuvava dinù di campusantu. Sta chjesa era dunque chjamata pieve, chjesa pievana o chjesa piuvana. In latinu plebania. Si dicia dinù chjesa matrice. U termine "pieve" s'hè pocu à pocu stesu per parlà dinù di a circuscrizzione chì dipendia di sta chjesa. Ogni pieve facia parte d'una diòcesi. Ci sò stati à quandu cinque, à quandu sei diòcesi in Corsica. E cunfine di e pieve sò naturale (fiumi, creste, muntagne) è seguiteghjanu e forme di e valle.
centro|miniatura|Carta di e pieve di Corsica, à u XVIIIu seculu

 Pulìcromu 
Di parechji culori. Ci sò duie chjese pulìcrome di stile rumànicu in Corsica : A Trinità in Aregnu è San Mighele, in Muratu.

 Soprusciu 
Hè a petra chì sustene u muru sopr'à una porta. Si dice dinù sopraporta. In francese : linteau.
centro|miniatura|300x300px|Soprusciu di a chjesa di A Nunziata in Sermanu

 Tìmpanu 
Hè u spaziu chì si trova sopr'à e porte di e chjese rumàniche. Di forma meza circularia, u tìmpanu marca l'entrata di u locu di cultu è materializeghja a transizione trà u mondu di l'omi è quellu di Diu.
centro|miniatura|Tìmpanu di a cappella Santa Riparata, in Merusaglia|alt=|300x300px

 Transettu 
In una chjesa in forme di croce latina, u transettu hè una nave traservale à a nave principale. E chjese di piccula dimensione ùn anu micca transettu. In francese si dice le transept.

 Volta à botte 
A volta à botte hè una forma di volta tìpica di l'architettura rumànica. A volta à botte utilizeghja a forma di l'arcu tondu. Si dice in francese voûte en berceau.

 Da vede dinù 
 Lista di e pieve di Corsica
 Architittura rumànica
Rumànicu pisanu
Architettura rumànica in Sardegna

 Nòtte 

Categoria:Architittura di Corsica